Discussion:Paix de Fexhe

message: Retrouvé du PDF sur le lien ( http://www.fexhe-le-haut-clocher.be/ma-commune/accueil/PaxFexhe.pdf/at_download/file )
Si on pouvait retrouver (ou l'établir) une traduction en français moderne pour joindre sur wikisource...
 TEXTE DE LA PAIX DE FEXHE 
18 JUIN 1316 
A tous cheuz ki ces presentes lettres verrunt et oiirunt, 
Adoulf, par la grace de Dieu eveques de Liege, li provos, 
li doiien, li archydiakeneet tous li capitles de la grant 
egliese de Liege, Arnus cuens de Loz, Lowys cuens de 
Chyni, Johans avoweis de Tuwyn, Arnus de Lovirvaz, 
Robert de Virve, Alars sires de Peys, Rasses sire de Celles, 
Pierre de Hubines, Firekes ses freres, Henris de Nieiville, 
Rasses sires de Warfesees et de Haripont, Rasses de Warfesees 
ses fils, Libert Butours sires de Cleirmont, Wauthiers 
avoweis de Huy, Johans sires de Haneffe, Warniers sires 
de Daoles, Henris sires de Hermalle, Reynars d'Argenteal, 
Johans sires de Harduemont, Lambert de Harduemont, Johans 
de Cherf, Johans d'Ore, Arnus de Tillich, Arnus d'Ardxnges, 
Wilhesmes schastelains de Montigni, Johans de Montaingni, 
Godefrois de Whihongne, Courbeas d'Anthines, Johans de 
Rovroir, Eustasses de Cristengnées,Wilheame Gossens, 
Gérars de Bovingnistier, Gérars de Berlos, Anthone de 
Gemeppe, Rasses de Berlos, Johans li Polens, Johans de 
Landriz, Johans de Colonster, Radu de Preit, Johans li 
sennicas, Johans Kocruez, Johans de Graz, Libert de Vileir, 
Symon li Polens, Gilles de Charnoir, Sochars de Forvie, 
Eustasse de Hamak, Pinkars de Fresin, Bauduiens de Montingni, 
Robert de Forcheruelles, Helin de Latines, Chevaliers, et 
Gérars sires de Jace, escuwirs, li maistre, escevin,jureit 
et les comunitaiz de la cité de Liege et des villes de Huy, 
de Dynant, de Saintron, de Tungres, de Treit, de Fosses, 
de Covin et de Tuwyn, et tous li commune paiis del evescheit 
de Liege, salut et connissance de veriteit. 
Partant que chascons est tenus solonc son estault de laboureir 
et d'aidier a son posir ke la chose commune soit en teil 
maniere,ordines et maintenucke chascons pust vivre paisulement 
et ke li malfaiteur sient corrigeait de leur meffais, nous, 
eveques et capitles desour dit, por nos, nos successeurs et 
nostre dite egliese, et nous tuit li autre disour dit, por 
nous et por nos successeurs et les communiteis devant dites, 
Avons ensemble par commun accord ordineit et ordinons ke les 
franchises et li anchien usage des bonnes villes et communs 
paiis del evescheit de Liege soeint d'or en avant maintenut 
et wardeit ses embrisier et ke chascons siet meneis et traities 
par loi et par jugement d'eschevins ou d'ommes solons ske ke 
a chascon et azkas affera et nientautrement, huers mis les 
cas ki appartinent alla hauteur de nous , éveque de Liege, 
et a nous successeurs , liqueil cas et haulteur sont teil, 
c'est a savoir ke de premier fait de mort d'omme nous, li 
éveque devant dit avons et aurons le poir d'ardoir , et avuck 
che Il malfaitieres demera en la chace de nous et de nous 
successeurs jusques a tant qu'il ara amendeit le forfait ale 
partie blechie et a nos, 
Et tout en teil maniere userons nous et notre successeur dele 
dite haulteur et nient autrement jusques a tant ke declareit 
sera par le sens de paiis se nous eveques devant dit nostre 
successeur plus avons plus avant de haulteur , com dit est. 
Et partant ke ceste ordinance soit mies tenue et wardee, nous, 
li evesques devant dit, notre successeur devons et devrons 
commandeeir a tous nous officiens temporeis , maricalz, 
balhirs , prevos , chastelains , maieurs et tous autres tenans 
nous offices, et les ferons jureur en leur reception qu'ils 
menront chason par loi et par jugement si com desour est dit. 
Et s'il avient , ke ja n'aviengne , ke aguns des officiens 
desour dis face le contraire , c'est a savoir qu'i mains agun 
fors loi ou jugement ou li niie loi ou jugement , cis officiens 
sera tenu de rendre le damage a celui oui il arat damagier 
contre loi ou jugement . 
Et s'il le grieve encors contre loi ou jugement, nos eveques 
devant dit, a nous tens, et notre successeur apres nous, 
s'il aviet a leur tens , devons et devrons punir cheli 
officiien selon li quantiteit de la mesprure ou de meffait 
qu'il autait contre loi ou jugement. 
Et se nous ou nostre successeur eveque de Liege ou nostre 
luitenant por le tens , se nous ou nostre successeur astiens 
absent , seur che suffisamment requis par chelui qui le damage 
arat rechout ou d'autre de partli, sumes defailhant ou 
negligent de che a radrechier dedans quinze jours apres ce ke 
la deplainte ne sera faite, com dit est, mostrier le droit 
cis hi le damage arat rechuit ou autres de part li a nostre 
capitles de Liege suffisament. 
Et nos du capitles doit tanstot, sens mal engien, requerre 
nos et nous successeurs et notre luitenant, ke nous faisons 
che radrechier dedans quinze jours après ensuiwansou nous 
meimes et notre successeur defachons le grief et rendons le 
damage del nostre. 
Et se ce ne faisons, a la requestre de nostre dit capitle, 
dedans cheli secunde quinzaine, li dis capitles doit estre 
et sera contre nous avuek le paiis desour dit, et nous doit 
destrainche a che en la meilleur maniere qu'il ora, et devra 
mandeir et mandera tantest, sans mal engien, lidit capitles 
par ses lettres overtes a tous nous jugeurs qu'il cessent de 
jugier et de donneir conseil de tous cas, jusques a tant 
ke celle mespreseure sera radrecie solon che ke desour est dit, 
lequeil mandemant de nostre dit capitle nos et notre 
successeur tenrons por ferme et por estauble. 
Encore est a savoir ke accordeit est, de par nous tous 
desournomeis, ke se en aqun cas la lois et coutumes de paiis 
suunt trop larges ou trop raides ou trop estroites, che doit 
estre attempreit en tens et en liu par le Sens de Paiis. 
A toutes ces choses desour dites nous tuint desour nommeit 
obligeons nos et nos successeurs et volons etre certainement 
obligeit et promettons par nos seriments fais sour ce 
sollempnement, ke nous et chascons de nous ceste ordinance 
warderons et tenrons et aiderons wardeir et tenir et tenir 
parpetuelment sans venir encontre, en tout ou en partie, 
par nous ou par autrui . 
Et nos , li capitles devant dis, por nos et nous successeurs, 
avons en covent de tenir et wardeir ceste ordinance et d'obeir 
avant, si com dit est. 
Et devons faire avoire en covent et jureir les evesques de 
Liege en leur reception et tot en teil maniere nos concanones 
de tenir et aidier tenir et wardevi l'ordinance desour dite. 
Et devront assi jureir et jureront sollempnement li maistre, 
li escevin , li jureit et li governeur des mestiers des 
bonnes villes en leur reception de tenir wardeir, aidier 
tenir et wardeir l'ordinance desour escrite. 
Et nos, li cuens de Loz , li cuens de Chyni , li chevaliers, 
les bonnes villes, li commiteis et tous les communs paiis 
desour dit avons en covent, par nous et par nous successeurs, 
et nous obligons par nous dis semens ke nous warderons et 
tenrons et aiderons wardeir est tenie ceste ordinance. 
Et s'il avient ke aquns de nous enbriese ceste ordinance, 
ou vuelke aparament enbrieser ou venir encontre, en tout ou 
en partie , si comme dit est, nous aiderons nous seigneurs 
les evesques desour dis et leurs liustenants contre cheaz ou 
cheli ki ce aroit fait ou vouroit faire, si com dis est, 
eaz premiers sour che suffisament requis par quen teile 
mespresusuere soit amendée ou corrigie selon che qu'il affera. 
Et partant ke toutes ches choses desour dites soient tenues 
et wardees formement, perpetuelment, nous, Adoulf, esveques, 
le capitles, Arnus, cuens de Loz, Lonys cuens de Chyni, 
li chevaliers devant nommeis, nous saiauz, et nos il 
maistre, escevin, jureit et les communiteis devant dites, 
les saiauz de la citeit de Liège et des villes desour dites, 
par nos et por tout le commun paiis, avons mis ou fait mettre 
a ces presentes lettres en tesmonage de veriteit. 
Et comme li communs paiis desour dis usons a ceste fois des 
saieaz de la citeit et des bonnes villes desour dites. 
Et s'il avient ke aquns des saieaz desour dis ne soit mis 
a ces presentes lettres, nequidens volons nous vint desour 
nommeit ke ceste ordinance valhe et demoire en sa plaine vertu 
parpetuelment assi bien con tuit li saiel desour dit i fussent 
mis entièrement. 
Che fut fait, ordineit et accocdeit l'an de grace mil trois 
cent et sauze, le venredi devant la feste saint Johans Baptiste. 
Transcription directe de la copie 
reposant aux archives de l'État à Maastricht 
in Yvan Moës, 1993. Notices historiques - Fontaine, Horion, Hozémont, Lexhy.
Bel Adone (d) 22 mars 2010 à 13:21 (CET)
thread_title: Texte original